༄༅། །རྡོ་རྗེ་འཇིགས་བྱེད་ཀྱི་ལུས་ཀྱི་དཀྱིལ་འཁོར་གྱི་མངོན་རྟོགས་བཞུགས་སོ། །
༄༅༅། །དཔལ་རྡོ་རྗེ་འཇིགས་བྱེད་ཀྱི་ལུས་ཀྱི་དཀྱིལ་འཁོར་སྒྲུབ་ཐབས་ནི། འདིར་
དབང་བསྐུར་བ་ཐོབ་ཅིང་དམ་ཚིག་དང་ལྡན་པ། ནང་ལ་མཆོག་ཏུ་གཞོལ་བའི་རྣལ་འབྱོར་
པས། དཀྱིལ་འཁོར་བཅོས་མ་གཉིས་ལ་སོགས་པ། ཕྱི་རོལ་གྱི་རྣམ་རྟོག་སྤངས་པས། ཐོ་
རངས་རྣལ་འབྱོར་མའི་གླུས་བསྐུལ་བས། འཇིགས་བྱེད་དམ་ཚིག་པ་ཕྱག་གཉིས་པར་
བཞེངས་ཏེ། རང་གི་སྙིང་ཁར་རྣམ་པར་མི་རྟོག་པའི་ཡེ་ཤེས་ཀྱི་རང་བཞིན་གྱི་ཨ་ལས་བྱུང་
བས་ཟླ་བའི་དཀྱིལ་འཁོར་དག་པ། འཇིག་རྟེན་པའི་ཡེ་ཤེས་ཀྱི་ངོ་བོའི་སྟེང་དུ། དཔལ་མཆོག་
དང་པོའི་ཡི་གེ་ཧཱུཾ། དབུས་སྔོ་ལ་མཐའ་དཀར་བ་དངུལ་ཆུའི་མདོག་ལྟ་བུ། ཨུ་བྱ་བ་གྲུབ་པའི་
ཡེ་ཤེས། ཧ་སོ་སོར་རྟོགས་པའི་ཡེ་ཤེས། ཨ་མཉམ་པ་ཉིད་ཀྱི་ཡེ་ཤེས། ཟླ་ཚེས་མེ་ལོང་ལྟ་
བུའི་ཡེ་ཤེས། ཐིག་ལེ་ཆོས་ཀྱི་དབྱིངས་ཀྱི་ཡེ་ཤེས་ཏེ། འདིའི་རང་བཞིན་འཕྲིན་ལས་སྣ་
ཚོགས་ཀྱི་འོད་ཟེར་བཅས་པས། དེ་ལས་འོད་འཕྲོས། ལུས་ཀྱི་ནང་ཐམས་ཅད་ཁང་སྟོང་དུ་སྒྲོན་
མེ་བཏེགས་པ་ལྟར་གསལ་བར་བྱས་ཏེ། སྒྲིབ་པ་ཐམས་ཅད་སྦྱངས། ལུས་ཐམས་ཅད་ཤེལ་
གོང་གང་བ་ལྟར་གྱུར། འོད་ཟེར་བ་སྨྲའི་བུ་ག་ནས་གསལ་བར་འཕྲོས་པས། རང་བཞིན་གྱི་
གྲུབ་པའི་དཔལ་རྡོ་རྗེ་འཇིགས་བྱེད་ཀྱི་དཀྱིལ་འཁོར་གྱི་གཙོ་བོ་ལ། བླ་མ་མི་བསྐྱོད་པས་དབུ་
བརྒྱན་པ་སྤྱན་དྲངས་ཏེ། ན་མོ་གུ་རུ་ཥི་བཛྲ་བྷེ་ར་མཎྜལ་བྷེ། ཞེས་པ་གུས་པས་ཕྱག་འཚལ་
ཏེ། བདག་ལ་དཔལ་རྡོ་རྗེ་བྱེད་ཀྱི་སྐུ་གསུང་ཐུགས་ཀྱི་བྱིན་གྱིས་བརླབ་ཏུ་གསོལ། ཞེས་
གསོལ་བ་བཏབ་པས། དཀྱིལ་འཁོར་དེ་དག་རང་ལུས་ལ་ཐིམ་པ་ལས་སྐད་ཅིག་གི་དཀྱིལ་
འཁོར་ཡོངས་སུ་རྫོགས་པར་གྱུར། འདི་ལྟར་སྤྱི་བོར་སྣ་ཚོགས་རྡོ་རྗེ། རྐང་མཐིལ་རྡོ་རྗེའི་ས་
གཞི། རྩིབ་ལོགས་རྡོ་རྗེའི་ར་བ། པགས་པ་རྡོ་རྗེའི་གུར། སོ་སེན་མདའི་དྲ་བ། སྐྲ་སྤུ་ཡེ་ཤེས་
-220-

སྔགས་ལ་འཇུག་པའི་སྒོ་ལས། འཇིགས་བྱེད་ཀྱི་ཆོས་སྐོར། ༥༧༽
ཀྱི་མེ་འབར་བས་ཁྱབ་པའི་སྲུང་བའི་འཁོར་ལོར་གྱུར། དེའི་ནང་དུ་རྐང་མཐིལ་རླུང་། གསུམ་
མདོ་མེ། ལྟོ་བ་ཆུ། སྙིང་ཁ་ས། སྒལ་ཚིག་རི་རབ། ལུས་འདོམ་གང་གྲུ་བཞི་གཞལ་ཡས་ཁང་
གྲུ་བཞི་པ། འབྱུང་བཞིའི་རླུང་བཞི་རྒྱུ་བའི་སྒོ་བཞི་པ། ཕུང་པོ་ལྔའི་རྩིག་པ་ལྔ། རྐང་བརྒྱད་
ཀྱིས་ཀ་བ་བརྒྱད། མིག་གིས་མེ་ལོང་འབར་བ་ལ་སོགས་པའི་རྒྱན་རྣམས་ཀྱི་རབ་ཏུ་མཛེས་
པའི་གཞལ་ཡས་ཁང་དུ་གྱུར། དེའི་དབུས་སུ་ཉི་མའི་གདན་ལ། སངས་རྒྱས་ཀུན་གྱི་ཡེ་ཤེས་
སྐུ། །གཅིག་ཏུ་བསྡུས་པ་འཇམ་དཔལ་དབྱངས། །ཐུགས་རྗེ་གདུག་པ་འདུལ་བའི་ཕྱིར། །ཁྲོ་
བོར་གྱུར་པ་གཤིན་རྗེའི་གཤེད། །ཞལ་དགུ་སུམ་ཅུ་རྩ་བཞིའི་ཕྱག། བཅུ་དྲུག་ཞབས་ཀྱི་
གཡས་རྣམས་བསྐུམ། །གཡོན་བརྐྱང་རྣམ་པར་བསྒྱིངས་པས་བཞུགས། །རྩ་ཞལ་མ་ཧེ་ཁྲོས་
པའི་གདོང༌། །ཧཱུྃ་དང་ཕཊ་ཀྱི་སྒྲ་ཆེན་སྒྲོག། སྟེང་ཞལ་དམར་པོ་རྒྱ་ཆེར་བཞད། །དེ་སྟེང་འཇམ་
དཔལ་གཞོན་ནུའི་ཞལ། །གསེར་གྱི་མདོག་ཅན་ཡིད་ཙམ་ཁྲོ། །གཡས་པའི་རྭ་ཡི་ཕྱོགས་ཀྱི་
ཞལ། །སྔོན་པོ་དང་ནི་མཆེ་བ་གཙིགས། །གཉིས་པ་དམར་པོ་ལྗགས་འགྲིལ་ཞིང༌། །གསུམ་པ་
སེར་པོ་ཁྲོ་གཉེར་ཅན། །གཡོན་པ་རྭ་ཡི་ཕྱོགས་ཀྱི་ཞལ། །དང་པོ་དཀར་པོས་རྨོངས་པར་
བྱེད། །གཉིས་པ་དུད་ཁས་རེངས་པར་བྱེད། །གསུམ་པ་ནག་པོས་གསོད་པར་བྱེད། །ཁྲོ་ཞལ་
ཐམས་ཅད་སྤྱན་གསུམ་ལྡན། །གཡས་པའི་ཕྱག་རྣམས་རིམ་བཞིན་དུ། །གྲི་གུག་འཕང་མདུང་
གཏུན་ཤིང་དང༌། །ཆུ་གྲི་རྡོ་རྗེ་རྩེ་གཅིག་པ། །དགྲ་སྟ་མདུང་མདའ་ལྕགས་ཀྱུ་དང༌། །དབྱིག་པ་
ཁ་ཊཱཾ་འཁོར་ལོ་དང༌། །རྡོ་རྗེ་རྩེ་ལྔ་ཐོ་བ་དང༌། །རལ་གྲི་རྔ་ཆུང་རིམ་བཞིན་འཛིན། །གཡོན་
པའི་ཕྱག་རྣམས་རིམ་བཞིན་དུ། །ཁྲག་གི་གང་བའི་ཐོད་པ་དང༌། །མགོ་ཕུབ་རྐང་པ་ཞགས་པ་
གཞུ། །རྒྱུ་མ་དྲིལ་བུ་ལག་པ་དང༌། །རོ་རས་སྐྱེས་བུ་གསལ་ཞིང་ཕུག། མེ་ཐབ་ཐོད་ཚལ་
སྡིགས་མཛུབ་དང༌། །འཕན་རྩེ་གསུམ་པ་རླུང་རས་འཛིན། །མཐའ་མ་ཡི་ནི་ཕྱག་གཉིས་ཀྱི། །
གླང་ཆེན་ཀོ་རློན་གོས་སུ་གྱོན། །ཞབས་གཡས་རྣམས་ནི་རིམ་བཞིན་དུ། །མི་དང་མ་ཧེ་གླང་
-221-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
བོང་བུ། །རྔ་མོང་ཁྱི་དང་ལྕེ་སྤྱང་མནན། །གཡོན་རྣམས་རིམ་བཞིན་བྱ་རྒོད་དང༌། །འུག་པ་བྱ་
རོག་ནེ་ཙོ་དང༌། །ཁྲ་དང་ཁྱུང་ཆེན་རི་སྐེགས་བཞད། །མནན་ཅིང་ཞབས་རྣམས་ཐམས་ཅད་
ཀྱིས། །བརྒྱ་བྱིན་དང་ནི་ཚངས་པ་གཡས། །གཡོན་ན་དབང་ཕྱུག་ཁྱབ་འཇུག་རྣམས། །བསྒྱེལ་
ཅིང་ཁ་བུབ་ཉིད་དུ་མནན། །མི་མགོ་སྐམ་པོ་ལྔ་ལྔ་ཡི། །ཁྲོ་ཞལ་རྣམས་ཀྱི་དབུ་ལ་བརྒྱན། །མི་
མགོ་ཁྲག་འཛག་ལྔ་བཅུ་དང༌། །སྦྲུལ་ནག་ཆུན་པོས་དོ་ཤལ་བྱས། །དབུ་སྐྲ་དམར་གསེར་གྱེན་
དུ་འབར། །སྤྱན་རྩ་དམར་པོ་གློག་ལྟར་འཁྱུག། རུས་རྒྱན་དྲུག་གི་སྐུ་ལ་བཏབ། །ཐལ་ཆེན་
མཆོག་གི་ཚོམ་བུ་དང༌། །ཁྲག་ཞག་དམར་པོའི་ཐིག་ལེ་དང༌། །ཞག་ཆེན་ཟོ་རིས་རྣམས་ཀྱིས་
བརྒྱན། །ལིང་ག་དམར་པོ་གྱེན་དུ་བསྒྲེང༌། །སྐུ་ལ་སྤྲུལ་པའི་ཕོ་ཉ་འཕྲོ། །སྒེག་ཅིང་དཔའ་བ་མི་
སྡུག་དང༌། །རྒོད་དང་དྲག་ཤུལ་འཇིགས་སུ་རུང༌། །སྙིང་རྗེ་རྔམ་དང་ཞི་བ་དང༌། །གར་དགུའི་
ཉམ་དང་ལྡན་པ་ཉིད། །ཡེ་ཤེས་མེ་ཕུང་ཀློང་ན་བཞུགས། །དེའི་མདུན་ན་སེར་སྣ་ཤིན་རྗེ་
གཤེད་སེར་པོ། མིའི་ལག་པ་འཕྱར་བ། གཡས་སུ་འདོད་ཆགས་གཤིན་རྗེ་གཤེད་དམར་པོ་
རྒྱབ་ཏུ་ཕྲག་དོག་གཤིན་རྗེ་གཤེད་ལྗང་ནག་མིའི་རྐང་པ་འཕྱར་བ།
མིའི་རྒྱུ་མ་འཛིན་པ།
གཡོན་དུ་ཏི་མུག་གཤིན་རྗེ་གཤེད་དཀར་པོ་མིའི་མགོ་བོ་འཛིན་པ། གཡོན་ཐམས་ཅད་བདུད་
བཞིའི་ཁྲག་གིས་གང་བའི་ཐོད་པ་མཐར་ཐུག་འཛིན་པ། བཞི་ཁའང་མ་ཧེའི་གདོང་པ་ཅན།
གཙོ་བོ་ལྟ་བུའི་ཕྱག་རྒྱ་དྲུག་སོགས་ཀྱིས་བརྒྱན་པ། དེ་རྣམས་ཀྱི་དཔྲལ་བར་ཨོཾ་དཀར་པོ།
མགྲིན་པར་ཨཿ དམར་པོ། ཐུགས་ཀར་ཧཱུཾ་སྔོན་པོ། མིག་ཏུ་བྱང་ཆུབ་སེམས་དཔའ་སའི་སྙིང་པོ།
རྣ་བར་ཕྱག་ན་རྡོ་རྗེ། སྣ་ནམ་མཁའི་སྙིང་པོ། ལྕེ་འཇིག་རྟེན་དབང་ཕྱུག། ལུས་སྒྲིབ་པ་རྣམ་
སེལ། ཡིད་ཀུན་ཏུ་བཟང་པོ་རྣམས་སུ་མོས་ནས། རང་གི་སྙིང་ཁའི་ཧཱུཾ་ལས་འོད་ཟེར་ལྕགས་
ཀྱུའི་ཚོགས་འཕྲོས་པས། འོག་མིན་གྱི་གནས་ནས་རིགས་ལྔ་འཁོར་དང་བཅས་པ་སྤྱན་དྲངས།
པཉྩ་ཀུ་ལ་ས་པ་རི་ཝ་ར་བཛྲ་ས་མ་ཡ་ཛ། ཛཿཧཱུྃ་བཾ་ཧོཿཞེས་སྤྱན་དྲངས། པཉྩ་ཀུ་ལ་ས་པ་རི་
-222-

སྔགས་ལ་འཇུག་པའི་སྒོ་ལས། འཇིགས་བྱེད་ཀྱི་ཆོས་སྐོར། ༥༧༽
ཝ་ར་ཨཉྙཾ་ལ་སོགས་པས་མཆོད་ནས། དེ་བཞིན་གཤེགས་པ་ཀུན་གྱི་གནས། །བཅོམ་ལྡན་
བདེ་བ་ཆེན་པོ་རྣམས། །ཐུགས་རྗེའི་རང་བཞིན་ཅན་རྣམས་ཀྱིས། །ཁྱེད་ཀྱིས་བདག་ལ་དབང་
བསྐུར་གསོལ། །ཅེས་གསོལ་བ་བཏབ་པས། དེ་བཞིན་གཤེགས་པ་རྣམས་ཀྱི་དབང་བསྐུར་
བའི་དགོངས་པ་མཛད། ཡུམ་ལྔས་ནམ་མཁའ་ནས་ཡེ་ཤེས་ཀྱི་བདུད་རྩིས་གང་བའི་བུམ་པ་
བླངས་ནས་སྤྱི་བོ་ནས་དབང་བསྐུར་ཞིང་། སངས་རྒྱས་རྣམས་ནི་ཐམས་ཅད་ཀྱིས། །གསང་
གསུམ་གནས་ལས་བྱུང་བ་ཡིས། །ཁམས་གསུམ་ཀུན་གྱི་ཕྱག་བྱས་པའི། །རྡོ་རྗེའི་དབང་
བསྐུར་ཆེན་པོ་སྦྱིན། །བཛྲ་ཨུ་ད་ཀ་ཨ་བྷི་ཥིཉྩ་ཧཱུཾ། ཞེས་པས་དབང་བསྐུར། སེམས་དཔའ་
རྣམས་ཀྱིས་བཀྲ་ཤིས་བརྗོད། རིག་མ་རྣམས་ཀྱི་རྡོ་རྗེའི་གླུ་ལེན། ཁྲོ་བོ་ཁྲོ་མོ་རྣམས་ཀྱིས་
བགེགས་བསྐྲད། ལུས་ཐམས་ཅད་བདུད་རྩིས་ཁེངས། ལུས་ངག་ཡིད་གསུམ་གྱི་དྲི་མ་ཐམས་
ཅད་དག། ཆུའི་ལྷག་མ་ཡར་ལུད་པས་མི་བསྐྱོད་པས་དབུ་བརྒྱན། སེར་སྣ་གཤིན་རྗེ་གཤེད་
སོགས་ལ་རིན་འབྱུང་ལ་སོགས་པས་དབུ་བརྒྱན་པར་གྱུར། སླར་ཡང་ཐུགས་ཀའི་ཧཱུཾ་ལས་འོད་
འཕྲོས། དཔལ་རྡོ་རྗེ་འཇིགས་བྱེད་ཀྱི་ཡེ་ཤེས་ཀྱི་ཚོགས་རྣམས་ཐམས་ཅད་སྤྱན་དྲངས། ཨཽ་
ཨེ་ཧྱ་ཧི། བྷ་ག་ཝན། བཛྲ་བྷེ་ར་ཝ་མཎྜལ་ས་པ་རི་ཝ་ར་བཛྲ་ཨཾ་ཀུ་ཤ་ཛཿབཛྲ་པ་ཤ་ཧཱུཾ། བཛྲ་
སྤོ་ཊ་བཾ། བཛྲ་ཨ་བེ་ཤ་ཨ། ཞེས་བརྗོད་དོ། །
དེ་ནས་རང་གི་སྙིང་ཁར་ཟླ་བའི་དཀྱིལ་འཁོར་གྱི་སྟེང་དུ།
འཇམ་དཔལ་ཡེ་ཤེས་
སེམས་དཔའི་སྙིང་ཁར། ཧཱུཾ་སྔོན་པོ་རྟག་ཏུ་འཆར་བའི་ཏིང་ངེ་འཛིན་སེམས་དཔའ་གྲུབ་པར་
གྱུར། དེ་ནས་ཕྱི་མཆོད་རྣམས། ཨོཾ་ཨཿཧཱུྃ་བིགྷན་ཏ་ཀྲི་ཏ་ཧཱུཾ་ཕཊ་ཀྱིས་བསང༌། སྭ་བྷ་བའི་
སྔགས་ཀྱིས་སྦྱངས་ཏེ། སྟོང་པའི་ངང་ལས་ཨ་ལས་ཡེ་ཤེས་ཀ་པཱ་ལ་ཡངས་ཤིང་རྒྱ་ཆེ་བ་ལ་
སོགས་པ་རྣམས་སུ། ཧཱུཾ་ཞུ་བ་ལས་བྱུང་བའི་ལྷ་རྫས་ལས་གྲུབ་པའི་མཆོད་ཡོན། ཞབས་
བསིལ། མེ་ཏོག། བདུག་སྤོས། མར་མེ། དྲི་མཆོག། ཞལ་ཟས། རོལ་མོ་ལ་སོགས་པ། དྭངས་
-223-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ཤིང་ཐོགས་པ་མེད་པ། ཟག་པ་མེད་པའི་ཡེ་ཤེས་ཀྱི་ངོ་བོ། ཟག་པ་མེད་པའི་བདེ་བ་ཁྱད་པར་
ཅན་སྐྱེད་ནུས་པ། ནམ་མཁའི་ཁམས་ཐམས་ཅད་གང་བ། བླ་མ་དང་དཀྱིལ་འཁོར་ཀྱི་ལྷ་
ཚོགས། སངས་རྒྱས་དང་བྱང་ཆུབ་སེམས་དཔའ་ཐམས་ཅད་ཀྱི་སྤྱན་ལམ་དུ་འབྱུང་ཞིང་རྒྱས་
པར་གྱུར་ཅིག། ཅེས་བརྗོད་དོ། །རང་གི་སྙིང་ཁའི་ཧཱུཾ་ལས་མཆོད་པའི་ལྷ་མོ་དཔག་ཏུ་མེད་པ་
སྤྲུལ་ནས། གཟུགས་སྒྲ་ལ་སོགས་དྲུག་པོ་འདི། །དངོས་མེད་ནམ་མཁའ་ལྟ་བུ་ལ། །ལོངས་
སྤྱོད་ཡུལ་དུ་དུ་མར་སྣང༌། །ཤེལ་ལ་ཚོན་གྱི་ཇི་བཞིན་ནོ། །འདོད་པ་ལྔ་དང་ཆོས་རྣམས་ལ། །
རྣལ་འབྱོར་རྟག་ཏུ་སྤྱོད་པར་ཤོག། ཨ་ལ་ལ་ཧོཿརོལ་དུ་གསོལ། །གནས་པ་མེད་བཞིན་གནས་
པར་བརྗོད། །མི་འཛིན་སྒྱུ་མ་ལྟ་བུ་ལ། །མཛེས་པའི་གར་གྱི་རོལ་བར་མཛོད། །རེག་བྱས་
འགག་པ་མེད་པ་ལ། །མི་སོང་གཞན་དུ་རོལ་བ་མཛོད། །ཧ་ཧོ། ཆགས་པ་མེད་པ་ཆགས་པར་
མཛོད། །ཅེས་བརྗོད་ནས། ཨོཾ་སརྦ་ཏ་ཐ་ག་ཏ་སུ་ཙ་མེ་གྷ་ས་མུད་ཏྲ་སྥ་ར་ཎ་ས་མ་ཡེ་ཧཱུཾ། ཞེས་
པས་མཆོད་དོ། །དེ་ནས་ནང་མཆོད་གཏོར་མ་བྱིན་གྱིས་བརླབས་ནས། རྩ་བའི་བླ་མའི་ཞལ་དུ།
ༀ་ཨཿཧཱུཾ། དེ་ནས་བརྒྱུད་པའི། དེ་ནས་དཀྱིལ་འཁོར་ལྷ་ཚོགས་རྣམས་ཀྱི་ཞལ་དུ། ༀ་ཨཿཧཱུྃཧཱུཾ།
ཞེས་བརྗོད་པས་ལྷ་ཐམས་ཅད་ཀྱི་ཞལ་ནས་འོད་ཀྱི་སྦུ་གུ་བྱུང་ནས། གསོལ་ཞིང་ཚིམ་པས།
རང་གི་དངོས་སུ་མྱངས་པས་ལུས་ཀྱི་ལྷ་ཐམས་ཅད་དགྱེས་པར་གྱུར། དེ་ནས་ལྷ་རྣམས་རང་
འོད་ཀྱི་རིག་མ་དང་སྙོམས་པར་ཞུགས་པས། ཟག་མེད་ཀྱི་བདེ་བས་མཉེས་པར་གྱུར། ཨོཾ་སརྦ་
ཏ་ཐ་ག་ཏ་ཨ་ནུ་ག་ཏེ། བཛྲ་སྭ་བྷ་ཝ་ཨཱད་མ་ཀོ་ཧཾ། ཞེས་བརྗོད་དེ་གསང་བའི་མཆོད་པའོ། །
དེ་ནས་མཆོད་པར་བྱ་བ་དང༌། མཆོད་པར་བྱེད་པ་དང༌། མཆོད་པ་ཐམས་ཅད་ལ་འཁོར་
གསུམ་མི་དམིགས་པའི་ཏིང་ངེ་འཛིན་སྒོམ་པ་ནི། དེ་ཁོ་ན་ཉིད་ཀྱི་མཆོད་པའོ། །དེ་ནས་ལྷ་མོ་
རྣམས་ཀྱི་བདག་ལ་མཆོད་པར་བསམ་ཞིང་། རྡོ་རྗེ་དང་དྲིལ་བུ་འཁྲོལ་བས། དུར་ཁྲོད་རྒྱན་
གྱིས་ལེགས་བརྒྱན་པའི། །ཞེ་སྡང་གཤིན་རྗེ་གཤེད་པོ་ནི། །དངོས་མེད་ནམ་མཁའ་ལྟ་བུ་
-224-

སྔགས་ལ་འཇུག་པའི་སྒོ་ལས། འཇིགས་བྱེད་ཀྱི་ཆོས་སྐོར། ༥༧༽
ཨཽ་
ལས། །ཐུགས་རྗེས་སྤྲུལ་པའི་སྐུར་བསྟན་པའི། །ཡེ་ཤེས་ཁྲོ་རྒྱལ་རབ་འཇིགས་པ། །བདུད་ཁ་
མུན་ཆེན་ཁྱེད་ལ་བསྟོད། །ཅེས་པའམ། རྒྱས་པར་ན། སངས་རྒྱས་ཀུན་ནི་ཞེས་སོགས་ཀྱི་
མཐར། དུར་ཁྲོད་རྒྱན་གྱིས་ཞེས་བསྟོད། དེ་ནས་ཏིང་ངེ་འཛིན་སེམས་དཔའི་མཐའ་སྐོར་དུ་
སྔགས་ཕྲེང་བཀོད་ན། གཙོ་བོར་སྔགས་ཀྱི་འོད་ཟེར་མཚོན་གྱི་ཆར་བབས་པས། དགྲ་བགེགས་
ཁ་སྦྱོར་དབྱེ་བ་རྣམས་བརླག་པར་བསམ་ཞིང༌། ཨོཾ་ཡ་མ་ར་ཛ་ས་དོ་མེ་ཡ། ཡ་མེ་དོ་རུ་ཎ་ཡོ་ད་
ཡ། ཡ་ད་ཡོ་ནི། ར་ཡཀྵེ་ཡ། ཡཀྵེ་ཡཙྪ་ནི་མ་ར་ཡ་ཧཱུྃ་ཕཊ། ཅེས་པས་རྩ་སྔགས་དང་། ༀ་
ཧྲཱིཿཥྚིཿཝི་ཀྲི་ཏ་ན་ན་ཧཱུྃ་ཕཊ། ཅེས་པས་སྙིང་པོའི་སྔགས་དང༌། ༀ་ཡ་མཱནྟ་ཀ་ཧཱུཾ་ཕཊ། ཅེས་པས་
ཉེ་བའི་སྙིང་པོའི་སྔགས་གང་ལ་ཅི་ནུས་པར་བཟླ་བར་བྱའོ། །དེ་ནས་གཏོར་མ་ཤ་ཁྲག་ལ་
སོགས་པས་བརྒྱན་པ་གྲུ་གསུམ་པ། སྣོད་གྲུ་གསུམ་པར་བྱས་ཏེ། བསང་སྦྱང་སྔར་ལྟར་བྱས་
པས། ཡཾ་ལས་རླུང་། རཾ་ལས་མེ། ཀཾ་ལས་མི་མགོའི་སྒྱེད་བུ་གསུམ་གྱི་སྟེང་དུ། ཨཿལས་ཡེ་
ཤེས་ཀྱི་ཀ་པཱ་ལ་ཡངས་ཤིང་རྒྱ་ཆེ་བ་དཔྲལ་བ་རང་ལ་བསྟན་པའི་ནང་དུ། ཧཱུ